

9. Juni 2020

I henhold til § 37, stk. 1 i Forretningsordenen for Inatsisartut, fremsætter jeg følgende spørgsmål til Naalakkersuisut:

**Spørgsmål til Naalakkersuisut:**

1. **Har Nukissiorfiit kendskab til, at der hvert år er problemer med vandledningen i Qaanaaq?**
2. **Hvilke planer har Nukissiorfiit om at rette op på de årligt tilbagevendende problemer med vandledningen i Qaanaaq?**
3. **Såfremt Nukissiorfiit har planer om at rette op på de tilbagevendende problemer med vandledningen i Qaanaaq, hvornår agter Nukissiorfiit at realisere disse planer?**
   1. **Såfremt Nukissiorfiit ingen planer har om at rette op på de tilbagevendende problemer med vandledningen i Qaanaaq, agter Naalakkersuisut at pålægge Nukissiorfiit til at rette op på problemerne?**
4. **Da repræsentanter for Naalakkersuisut var på rejse i Qaanaaq, så lovede de at tage sagen om de tilbagevendende problemer med vandledningen i Qaanaaq i Naalakkersuisut, således dette kan løses. Hvad er status på denne sag?**
5. **Har Nukissiorfiit andet at tilføje vedrørende sagen?**
6. **Har Naalakkersuisut andet at tilføje vedrørende sagen?**

(Medlem af Inatsisartut Mikivsuk Thomassen, Inuit Ataqatigiit)

**Begrundelse:**

I de senere år har man haft problemer med direkte leverance af vand til dele af Qaanaaq by, som har medført store problemer for erhvervslivet samt produktionsanlæg, ligesom det også sker ved frostspræng.

Da Naalakkersuisut var i Qaanaaq har jeg selv spurgt hvordan man agter at løse denne tilbagevendende problem, og svaret var at man agter at tage spørgsmålet op i Naalakkersuisut samt hos Avannaata Kommunea. Selv om Naalakkersuisuts koalition er blevet ændret, så skal Naalakkersuisuts indsatser i en valgperiode ses som et, hvorfor jeg fremsætter disse spørgsmål.

Jeg søger om at modtage svar inden for 10 arbejdsdage.